MAGS OVO 58086/2021



SÚŤAŽNÉ PODKLADY

„Modernizácia trolejbusových tratí Miletičova – Jelačičova – Žellova a Záhradnícka – Karadžičova“

Nadlimitná zákazka na dodanie služby podľa § 66 ods. 7 zákona č. 343/2015 Z. z. o verejnom obstarávaní   
a o zmene a doplnení niektorých zákonov v znení neskorších predpisov (ďalej len „ZVO“)

Za verejného obstarávateľa Hlavné mesto Slovenskej republiky Bratislavy:

...........................................

Mgr. Michal Garaj

vedúci oddelenia verejného obstarávania

Obsah súťažných podkladov

[Časť A. Pokyny pre záujemcov 3](#_Toc78183283)

[1. Identifikácia verejného obstarávateľa 3](#_Toc78183284)

[2. Identifikácia verejného obstarávania 3](#_Toc78183286)

[3. Rozdelenie predmetu zákazky 4](#_Toc78183287)

[4. Variantné riešenie 4](#_Toc78183288)

[5. Miesto dodania predmetu zákazky 4](#_Toc78183289)

[6. Zmluvný vzťah a jeho trvanie 4](#_Toc78183290)

[7. Financovanie predmetu zákazky 4](#_Toc78183291)

[8. Lehota viazanosti ponúk 5](#_Toc78183292)

[9. Komunikácia medzi verejným obstarávateľom a uchádzačmi alebo záujemcami 5](#_Toc78183293)

[10. Vysvetlenie zadávacej dokumentácie 6](#_Toc78183294)

[11. Obhliadka miesta dodania predmetu zákazky 6](#_Toc78183295)

[12. Jazyk ponuky 6](#_Toc78183296)

[13. Mena a ceny uvádzané v ponuke 6](#_Toc78183297)

[14. Zábezpeka 7](#_Toc78183298)

[15. Obsah ponuky 7](#_Toc78183299)

[16. Vyhotovenie a predloženie ponuky 8](#_Toc78183300)

[17. Lehota na predkladanie ponúk 9](#_Toc78183301)

[18. Otváranie ponúk 9](#_Toc78183302)

[19. Dôvernosť verejného obstarávania 9](#_Toc78183303)

[20. Vyhodnotenie splnenia podmienok účasti a ponúk 9](#_Toc78183304)

[21. Informácia o výsledku vyhodnotenia ponúk 10](#_Toc78183305)

[22. Uzavretie zmluvy 10](#_Toc78183306)

[Časť B. Podmienky účasti 11](#_Toc78183307)

[1. Osobné postavenie 11](#_Toc78183308)

[2. Finančné a ekonomické postavenie 11](#_Toc78183309)

[3. Technická spôsobilosť alebo odborná spôsobilosť 11](#_Toc78183310)

[4. Všeobecne k preukazovaniu splnenia podmienok účasti 11](#_Toc78183311)

[Časť C. Kritériá na vyhodnotenie ponúk 12](#_Toc78183312)

[1. Kritérium na hodnotenie ponúk 12](#_Toc78183313)

[2. Spôsob hodnotenia ponúk 12](#_Toc78183314)

[Časť D. Opis predmetu zákazky 12](#_Toc78183315)

[1. Požiadavky na predmet pre 1. časť: Miletičova – Jelačičova – Žellova 12](#_Toc78183316)

[2. Požiadavky na predmet pre 2. časť: Záhradnícka – Karadžičova 15](#_Toc78183319)

**Zoznam príloh:**

Príloha č. 1 – Plnomocenstvo pre skupinu dodávateľov

Príloha č. 2 – Návrh na plnenie kritérií – výkaz výmer pre 1. časť zákazky

Príloha č. 3 – Návrh na plnenie kritérií – výkaz výmer pre 2. časť zákazky

Príloha č. 4 – Návrh zmluvy o dielo s prílohami

Príloha č. 5 – Vyhlásenie k participácii na vypracovaní ponuky inou osobou

Príloha č. 6 – Jednotný európsky dokument (JED)

Príloha č. 7 – Projektová dokumentácia pre 1. časť zákazky

Príloha č. 8 – Projektová dokumentácia pre 2. časť zákazky

Príloha č. 9 – Štandard náterov trakčných stožiarov

Príloha č. 10 – TS náter

# Časť A. Pokyny pre záujemcov

## Identifikácia verejného obstarávateľa

## Základné informácie

Názov organizácie: Hlavné mesto Slovenskej republiky Bratislava

Adresa sídla: Primaciálne námestie 1, 814 99 Bratislava

IČO: 00 603 481

(ďalej iba „verejný obstarávateľ“)

Kontaktná osoba: Zuzana Jamnická

Web zákazky: <https://josephine.proebiz.com/sk/tender/13366/summary>

## Identifikácia verejného obstarávania

* 1. Názov zákazky: „Modernizácia trolejbusových tratí Miletičova – Jelačičova – Žellova a Záhradnícka – Karadžičova“
  2. Predmet zákazky: Modernizácia trolejbusových tratí na úsekoch Miletičova – Jelačičova – Žellova a Záhradnícka – Karadžičova. Modernizované trolejbusové trate Miletičova – Jelačičova – Žellova a Záhradnícka – Karadžičova spájajú rozvíjajúcu sa mestskú časť Ružinov s centrom mesta a západnými časťami Bratislavy. Trate sú v súčasnosti používané linkami č. 201 a 210, pri ktorých boli v uplynulom čase identifikované najväčšie kapacitné problémy. V budúcnosti dôjde k ďalšiemu rastu počtu cestujúcich na uvedených linkách v súvislosti s rozvojom územia Nivy a oblasti Prievozskej a Gagarinovej ulice.

Z uvedených dôvodov Dopravný podnik Bratislava akciová spoločnosť (ďalej len „DPB“) plánuje na linky 201 a 210 nasadiť kapacitnejšie vozidlá oproti súčasnosti (24 m a 18 m), ktoré si vyžiadajú väčšiu kapacitu napájania. Realizáciou danej zákazky sa požaduje zabezpečiť bezpečný výjazd trolejbusov z obratiska na Žellovej ulici v mieste napojenia na ulicu Miletičova. Súčasné trolejové vedenie je úzkym miestom prevádzky trolejbusov z hľadiska rýchlosti s rýchlostne nedostačujúcimi trolejbusovými výhybkami, preto je predmetom zákazky aj modernizácia výhybiek na elektrické motorčekové výhybky s prestaviteľným krížom ovládané rádiom a výmena výzbroje deličov a napájacích bodov.

Zároveň cieľom modernizácie trolejbusovej trate Záhradnícka – Karadžičova je modernizácia a výmena trolejového vedenia v dotknutej lokalite s cieľom zrýchliť prevádzku trolejbusov. V rámci Záhradníckej ulice je potrebné začať deličmi z obidvoch strán križovatky, od Krížnej ulice je potrebné sa napojiť v mieste ukončenia modernizácie kríženia električka – trolejbus, ktorá bola realizovaná v rámci modernizácie električkovej trate na Krížnej ulici a v smere na Karadžičovu ulicu je potrebné rozsah napojiť na úpravy uskutočnené v rámci stavby Mlynské nivy a pripraviť napojenie novej trolejbusovej trate Autobusová stanica – Nové SND. Modernizáciou a doplnením opotrebovaných častí infraštruktúry sa znížia nároky na údržbu, zvýši sa bezpečnosť, plynulosť a kvalita trolejbusovej dopravy v riešených lokalitách. **Podrobné informácie o predmete zákazky sa nachádzajú v časti D. a v prílohách č. 2, 3, 7 až 9 týchto súťažných podkladov.**

* 1. Kódy podľa spoločného slovníka obstarávania (CPV):

45232210-7 Výstavba nadzemných vedení

45231400-9 Stavebné práce na stavbe elektrických vedení

45231000-5 Stavebné práce na stavbe diaľkových potrubných vedení, komunikačných   
a energetických vedení

45220000-5 Inžinierske práce a stavebné práce

* 1. Predpokladaná hodnota zákazky (PHZ): **778 000,00** **eur bez DPH**

1. časť zákazky: Miletičova – Jelačičova – Žellova: 262 000,00 EUR bez DPH

2. časť zákazky: Záhradnícka – Karadžičova: 516 000,00 EUR bez DPH

## Rozdelenie predmetu zákazky

* 1. Táto zákazka je rozdelená na 2 časti, a to:

1. časť zákazky: Miletičova – Jelačičova – Žellova

2. časť zákazky: Záhradnícka – Karadžičova

Uchádzač sa môže rozhodnúť, či predloží ponuku iba na jednu časť zákazky (ktorúkoľvek) alebo na obe časti zákazky. Verejný obstarávateľ nelimituje počet častí, v ktorých sa môže stať uchádzač úspešným.

## Variantné riešenie

1. Verejný obstarávateľ neumožňuje predloženie variantných riešení.

## Miesto dodania predmetu zákazky

* 1. 1. časť zákazky: ulice Miletičova, Žellova, Kupeckého, Jelačičova

2. časť zákazky: ulice Záhradnícka, Karadžičova, Páričkova

## Zmluvný vzťah a jeho trvanie

* 1. Verejný obstarávateľ uzavrie na základe výsledku tohto verejného obstarávania Zmluvu o dielo podľa § 536 zákona č. 513/1991 Zb. Obchodného zákonníka v platnom znení samostatne pre každú časť zákazky.
  2. Dĺžka trvania zmluvného vzťahu: 4 mesiace
  3. Podrobné vymedzenie zmluvných podmienok je uvedené v prílohe č. 4 týchto súťažných podkladov. Znenie Zmluvy o dielo je totožné pre obe časti zákazky, líši sa iba v prílohách, ktoré zodpovedajú príslušnej časti zákazky.

## Financovanie predmetu zákazky

1. Predmet zákazky bude financovaný z prostriedkov Európskej únie prostredníctvom Operačného programu Integrovaná infraštruktúra, zo štátneho rozpočtu a z rozpočtu verejného obstarávateľa.
2. Finančné plnenie podľa zmluvy sa bude realizovať formou bezhotovostného platobného styku v mene euro na základe predloženej faktúry. Lehota splatnosti faktúr bude 60 dní odo dňa doručenia faktúry verejnému obstarávateľovi.
3. Verejný obstarávateľ neposkytuje na plnenie predmetu tejto zákazky preddavky, zálohové platby.

## Lehota viazanosti ponúk

1. Uchádzač je svojou ponukou viazaný nie dlhšie ako 12 mesiacov od uplynutia lehoty   
   na predkladanie ponúk stanovenej v oznámení o vyhlásení verejného obstarávania.

## Komunikácia medzi verejným obstarávateľom a uchádzačmi alebo záujemcami

* 1. Komunikácia medzi verejným obstarávateľom a záujemcom/uchádzačom sa uskutočňuje   
     v slovenskom alebo českom jazyku výhradne prostredníctvom informačného systému Josephine, prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
  2. Uchádzač má možnosť registrovať sa do systému Josephine na stránke https://josephine.proebiz.com/ pomocou hesla alebo aj pomocou občianskeho preukazu   
     s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).
  3. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému
  4. Na bezproblémové používanie systému Josephine je nutné používať jeden  
     z podporovaných internetových prehliadačov:
* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia,
* Google Chrome alebo
* Microsoft Edge.
  1. Pravidlá pre doručovanie – zásielka sa považuje za doručenú záujemcovi/uchádzačovi,   
     ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme Josephine považuje okamih jej odoslania v systéme Josephine a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému Josephine bude predkladanie ponúk, vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia   
     pri revíznych postupoch medzi verejným obstarávateľom a záujemcami/uchádzačmi   
     a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje ZVO.
  3. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému Josephine) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže   
     v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca/uchádzač, tak po prihlásení do systému   
     a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje   
     za doručenú verejnému obstarávateľovi okamihom jej odoslania v systéme Josephine v súlade s funkcionalitou systému.

## Vysvetlenie zadávacej dokumentácie

* 1. V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na elektronickej adrese: <https://josephine.proebiz.com/>.
  2. Vysvetlenie informácií uvedených v oznámení o vyhlásení verejného obstarávania,   
     v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým známym záujemcom, najneskôr však šesť dní pred uplynutím lehoty na predkladanie ponúk, za predpokladu, že sa o vysvetlenie požiada dostatočne vopred.

## Obhliadka miesta dodania predmetu zákazky

* 1. Obhliadka sa v prípade tejto zákazky nevyžaduje. Miesta plnenia sú verejne prístupné.

## Jazyk ponuky

* 1. Ponuka a ďalšie doklady a dokumenty v tomto verejnom obstarávaní sa predkladajú   
     v štátnom jazyku používanom na území Slovenskej republiky, t. j. v slovenskom jazyku.
  2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

## Mena a ceny uvádzané v ponuke

* 1. Uchádzačom navrhovaná cena v ponuke musí byť vyjadrená v mene euro.
  2. Navrhovaná cena musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky a taktiež aj primeraný zisk uchádzača.
  3. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“). Skutočnosť, že uchádzač nie je platiteľom DPH uchádzač výslovne uvedie v predloženej ponuke.
  4. Ak uchádzač nie je platcom DPH, zmluvná cena bude považovaná za konečnú aj v prípade, ak by sa počas plnenia predmetu zákazky stal platiteľom DPH, preto verejný obstarávateľ odporúča uchádzačovi zohľadniť túto skutočnosť pri svojom návrhu   
     na plnenie kritérií. V prípade, ak uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, zmluvná cena bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

## Zábezpeka

* 1. Zábezpeka ponuky sa v prípade tejto zákazky nevyžaduje.

## Obsah ponuky

* 1. Ponuka predložená uchádzačom musí obsahovať elektronicky podpísané alebo naskenované vo formáte PDF podpísané všetky doklady, dokumenty a informácie požadované verejným obstarávateľom v oznámení o vyhlásení verejného obstarávania,   
     v súťažných podkladoch vrátane ich príloh, ktorými sú nasledovné doklady, dokumenty a informácie:
     1. V prípade skupiny dodávateľov, ak za skupinu dodávateľov koná skupinou poverená osoba, resp. konajú skupinou poverené osoby, aj **udelené plnomocenstvo** pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov, podpísané oprávnenými osobami všetkých členov skupiny dodávateľov podľa prílohy č. 1 týchto súťažných podkladov.
     2. Potvrdenia, doklady a dokumenty, prostredníctvom ktorých uchádzač preukazuje splnenie **podmienok účasti**. Podmienkyúčasti a doklady potrebné na ich preukázanie sú v plnom znení uvedené v časti B. Podmienky účasti týchto súťažných podkladov, resp. v oznámení o vyhlásení verejného obstarávania.
     3. V prípade uplatnenia formulára JED – uchádzač, ktorý na preukázanie podmienok účasti využíva kapacity iných osôb (podľa § 34 ods. 3 ZVO) musí zabezpečiť a predložiť JED za seba, ako aj za každý zo subjektov, ktorého kapacity využíva. Ak ponuku predkladá skupina dodávateľov a chce preukazovať splnenie podmienok účasti formulárom JED, formulár JED predloží každý člen skupiny.
     4. Uchádzačom ocenený, kompletne vyplnený a oprávnenou osobou podpísaný **Návrh plnenia kritéria na vyhodnotenie ponúk – výkaz výmer** podľa prílohy č. 2 (pre 1. časť zákazky) a/alebo podľa prílohy č. 3 (pre 2. časť zákazky) týchto súťažných podkladov.
     5. **Vyhlásenie k participácii na vypracovaní ponuky inou osobou** podľa prílohy č. 5 týchto súťažných podkladov (ak je to relevantné).
     6. **Harmonogram výstavby** pre každú časť zákazky samostatne,ktorý bude vyhotovený v tabuľkovej forme v časovej osi so zapracovanými hlavnými prácami z jednotlivých stavebných objektov, ich časová náročnosť (predpokladaná dĺžka realizácie), s uvedením aj potrebných technologických prestávok potrebné na napr. vyzretie betónu a pod.. Do harmonogramu je potrebné zapracovať aj čas na vykonanie skúšok zjazdnosti a pantografových skúšok, vrátane času na nutné úpravy diela podľa požiadaviek prevádzkovateľa. V prípade potreby výluk v doprave je potrebné uviesť do harmonogramu predpokladané obdobie (dĺžku) výluky, rozsah výluky a prípadnú početnosť týchto výluk.

## Vyhotovenie a predloženie ponuky

* 1. Uchádzač predloží ponuku elektronicky podľa § 49 ods. 1 písm. a) ZVO prostredníctvom informačného systému Josephine na elektronickej adrese: <https://josephine.proebiz.com/> v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka zaradená do vyhodnotenia a bude uchádzačovi vrátená neotvorená.
  2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
     1. V systéme Josephine registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému Josephine,   
        a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
     2. Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení   
        do systému Josephine. Autentifikáciu vykoná poskytovateľ systému Josephine,   
        a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
     3. Vložením dokumentu preukazujúceho osobu štatutára na kartu užívateľa   
        po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
     4. Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému Josephine   
        a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
     5. Počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.
  3. Autentifikovaný uchádzač si po prihlásení do systému Josephine v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  4. V predloženej ponuke prostredníctvom systému Josephine musia byť pripojené požadované naskenované doklady tvoriace ponuku ako sken prvopisov (originálov) alebo ich úradne osvedčených kópií. Verejný obstarávateľ odporúča zachovať štruktúru a číslovanie (odporúčaný formát je PDF) tak, ako je uvedené v týchto súťažných podkladoch.
  5. V prípade, že sú doklady, ktoré tvoria ponuku uchádzača, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona   
     č. 305/2013 Z. z. o elektronickej podobe výkonu pôsobnosti orgánov verejnej moci   
     a o zmene a doplnení niektorých zákonov (zákon o e-Governmente) v platnom znení.
  6. Uchádzač môže v tomto postupe zadávania zákazky predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku.
  7. Uchádzač môže predloženú ponuku dodatočne doplniť, zmeniť alebo vziať späť   
     do uplynutia lehoty na predkladanie ponúk. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

## Lehota na predkladanie ponúk

* 1. Ponuka sa v súlade s § 49 ods. 1 písm. a) ZVO predkladá v elektronickej podobe, prostredníctvom IS Josephine, v lehote na predkladanie ponúk, ktorá je uvedená v oznámení o vyhlásení verejného obstarávania.

## Otváranie ponúk

* 1. Otváranie ponúksa uskutoční v čase uvedenom v oznámení o vyhlásení verejného obstarávania, a to elektronicky, miestom on-line otvárania ponúk je webová adresa <https://josephine.proebiz.com/> a totožná záložka ako pri predkladaní ponúk. Otváranie ponúk sa zároveň uskutoční aj osobne v priestoroch zasadacej miestnosti č. 19 magistrátu Hlavného mesta SR Bratislavy, Primaciálne nám. 1, 811 01 Bratislava.
  2. Otváranie ponúk bude sprístupnené podľa § 52 ods. 2 ZVO pre všetkých uchádzačov, ktorí predložili ponuku v lehote na predkladanie ponúk a verejný obstarávateľ umožní účasť na otváraní osobám, ktoré preukážu, že sú oprávneným zástupcom uchádzača (napr. prostredníctvom plnomocenstva).
  3. On-line otvárania ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú uchádzačom zverejnené informácie v zmysle § 52 ods. 2 ZVO. Všetky prístupy do tohto on-line prostredia   
     zo strany uchádzačov bude systém Josephine logovať a budú súčasťou protokolov   
     v danom verejnom obstarávaní.

## Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa ZVO môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

## Vyhodnotenie splnenia podmienok účasti a ponúk

* 1. Verejný obstarávateľ súladne s § 66 ods. 7 druhou vetou ZVO rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek   
     na predmet zákazky sa uskutoční po vyhodnotení ponúk na základe kritérií   
     na vyhodnotenie ponúk.
  2. Verejný obstarávateľ vyhodnotí uchádzača, ktorý sa umiestnil na prvom mieste   
     a ak na základe hodnotenia dôjde k vylúčeniu tohto uchádzača, verejný obstarávateľ následne vyhodnotí splnenie podmienok účasti a požiadaviek na predmet zákazky   
     u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

## Informácia o výsledku vyhodnotenia ponúk

* 1. Verejný obstarávateľ po vyhodnotení ponúk bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk   
     a poradie uchádzačov v profile.

## Uzavretie zmluvy

* 1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby táto mohla byť uzavretá do desiatich pracovných dní odo dňa uplynutia lehoty podľa § 56 ods. 2 až 7 ZVO. O presnej dĺžke lehoty bude úspešný uchádzač informovaný vo výzve na poskytnutie súčinnosti. V rámci tejto súčinnosti je uchádzač povinný pred uzavretím zmluvy doručiť verejnému obstarávateľovi k nahliadnutiu uzavretú poistnú zmluvu v súlade s bodom 4.26 Zmluvy o dielo, ktorá tvorí prílohu č. 4 týchto súťažných podkladov.
  2. Verejný obstarávateľ vyžaduje, aby úspešný uchádzač k zmluve (najneskôr v čase jej uzavretia) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia podľa Prílohy č. 4 k Zmluve o dielo.
  3. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona   
     č. 315/2016 Z. z. o registri partnerov verejného sektora a o zmene a doplnení niektorých zákonov. (ďalej len “RPVS”) a nie sú zapísaní v RPVS alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať   
     sa do RPVS a nie sú zapísaní v RPVS.
  4. Verejný obstarávateľ z dôvodu riadneho plnenia zmluvných vzťahov uzatváraných   
     na základe výsledku tohto postupu zadávania zákazky požaduje, aby v prípade úspešnosti skupiny dodávateľov, najneskôr pred podpisom zmluvy táto skupina uzatvorila   
     a predložila verejnému obstarávateľovi zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie.
  5. Zmluva o združení musí byť písomná, a musí obsahovať minimálne:
* splnomocnenie jedného člena zo skupiny dodávateľov, ktorý bude mať postavenie hlavného člena skupiny dodávateľov, udelené ostatnými členmi skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov skupiny dodávateľov v súvislosti   
  s plnením zmluvy, ktorá bude výsledkom verejného obstarávania. Toto splnomocnenie musí byť neoddeliteľnou súčasťou zmluvy o združení;
* opis vzájomných práv a povinností členov skupiny dodávateľov s uvedením činností, ktorými sa jednotliví členovia skupiny dodávateľov budú podieľať na plnení predmetu zákazky;
* ustanovenie o tom, že všetci členovia skupiny dodávateľov zodpovedajú za záväzky združenia voči verejnému obstarávateľovi spoločne a nerozdielne.

# Časť B. Podmienky účasti

## Osobné postavenie

Podmienky účasti osobného postavenia sú uvedené v oznámení o vyhlásení verejného obstarávania zverejnenej vo Vestníku verejného obstarávania.

## Finančné a ekonomické postavenie

Nepožaduje sa.

## Technická spôsobilosť alebo odborná spôsobilosť

Podmienky účasti technickej a odbornej spôsobilosti sú uvedené v oznámení o vyhlásení verejného obstarávania zverejnenej vo Vestníku verejného obstarávania.

## Všeobecne k preukazovaniu splnenia podmienok účasti

* 1. Uchádzač, ktorý je zapísaný do Zoznamu hospodárskych subjektov vedeného Úradom pre verejné obstarávanie, **nie je povinný v procesoch verejného obstarávania predkladať doklady na preukázanie splnenia podmienok účasti** týkajúce sa osobného postavenia podľa § 32 ods. 2 ZVO.
  2. Verejný obstarávateľ informuje že z dôvodu použitia údajov z informačných systémov verejnej správy v súlade s § 32 ods. 3 ZVO nevyžaduje od uchádzačov so sídlom v SR predložiť doklady podľa § 32 ods. 2 písm. b), c) a e) ZVO. V prípade, ak by verejný obstarávateľ v období vyhodnotenia splnenia podmienok účasti nemal z technických dôvodov na strane prevádzkovateľa portálu www.oversi.gov.sk, možnosť prístupu k týmto údajom, je oprávnený vyžiadať si od uchádzačov originál alebo osvedčenú kópiu príslušného dokladu.
  3. Uchádzač, ktorý nie je zapísaný do Zoznamu hospodárskych subjektov preukazuje podmienky účasti vyššie uvedenými dokladmi v súlade s § 32 ZVO, resp. Jednotným európskym dokumentom (JED) v súlade s § 39 ZVO.
  4. Splnenie podmienok účasti týkajúcich sa technickej alebo odbornej spôsobilosti   
     (§ 34 ZVO) uchádzač preukazuje buď dokladmi stanovenými verejným obstarávateľom, resp. ich môže dočasne nahradiť Jednotným európskym dokumentom (JED) v súlade   
     s § 39 ZVO.
  5. Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť. Skupina dodávateľov preukazuje splnenie podmienok účasti týkajúce technickej spôsobilosti alebo odbornej spôsobilosti podľa § 34 ZVO spoločne.
  6. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah, a to postupom podľa § 34 ods. 3 ZVO.

# Časť C. Kritériá na vyhodnotenie ponúk

## Kritérium na hodnotenie ponúk

* 1. Stanoveným kritériom na hodnotenie ponúk pre každú časť zákazky zvlášť je v súlade   
     s § 44 ods. 3 písm. c) ZVO **najnižšia celková cena v eurách s DPH** za dodanie celého predmetu zákazky podľa požiadaviek verejného obstarávateľa pre príslušnú časť zákazky. V celkovej cene za celé plnenie musia byť zahrnuté všetky náklady uchádzača spojené so zhotovením diela.

## Spôsob hodnotenia ponúk

* 1. Komisia vykoná otváranie ponúk podľa § 52 ZVO. Postup vyhodnotenia ponúk bude prebiehať podľa § 66 ods. 7 druhej vety ZVO.
  2. Navrhovaná cena uvedená v návrhu na plnenie kritérií – výkaze výmer na vyhodnotenie ponúk musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky. Ponuková cena uchádzača musí byť zaokrúhlená na dve desatinné miesta. Návrh na plnenie kritérií – výkaz výmer tvorí prílohu č. 2 a 3 týchto súťažných podkladov.

# Časť D. Opis predmetu zákazky

1. Požiadavky na predmet pre 1. časť: Miletičova – Jelačičova – Žellova
   1. Predmetom tejto časti zákazky je uskutočnenie stavebných prác pre stavbu „Modernizácia TT obratisko Žellova“.
   2. Hlavným cieľom projektu je zefektívnenie prevádzky trolejbusov v dotknutých lokalitách v mestskej časti Ružinov. Dôjde k zrýchleniu prevádzky trolejbusov, zvýšeniu spoľahlivosti, bezpečnosti a operatívnosti prevádzky trolejbusov a k vytvoreniu podmienok na prevádzku veľkokapacitných trolejbusov.
   3. V rámci realizácie 1. časti zákazky je nevyhnutná výmena troleja v dotknutej lokalite   
      a taktiež modernizácia sústavy trolejových križovatiek na ulici Miletičova – výjazd z ulice Žellova a vjazd do ulice Jelačičova na trase nosných liniek 201 a 209. Vzhľadom k tomu, že sa plánuje využívanie veľkokapacitných 24-metrových trolejbusov, je potrebné pre operatívne zabezpečenie prípadných odklonov vybudovať bezpečný výjazd najmä trolejbusov z obratiska na Žellovej ulici v mieste napojenia na ulicu Miletičova. Modernizáciou častí infraštruktúry sa znížia nároky na údržbu, zvýši sa bezpečnosť, plynulosť a kvalita trolejbusovej dopravy v riešenej lokalite.
   4. Ulice, cez ktoré bude trať viesť: Miletičova, Žellova, Kupeckého, Jelačičova. Predpokladaná dĺžka stavby je 0,5 km obojsmerne (1,0 km jednostopové vedenie).
   5. **Rozsah objektovej skladby:**

SO 601 Trolejové vedenie

SO 602 Ovládanie výhybiek

SO 603 napájacie vedenie

SO 604 Ochranné opatrenia v zóne trolejového vedenia

SO 605 Preložka verejného osvetlenia

* 1. **Základné údaje o stavbe**:

Demontáž - Jednostopé trolejové vedenie 2x Cu 100 mm2 990 m

Demontáž – Elektrická výhybka rozraďovacia 1 ks

Demontáž – Rozvádzač ovládania výhybky + semafór 1+1 ks

Demontáž – Mechanická výhybka zjazdná 3 ks

Demontáž - Trakčný stožiar / Kombinovaný trakčný stožiar 1 ks

Montáž - Rozvádzač ovládania výhybky + semafór 1+1 ks

Montáž – Trakčný stožiar / Kombinovaný trakčný stožiar 6 ks

Montáž – Jednostopé trolejové vedenie 2x Cu 100 mm2 990 m

Montáž – Elektrická výhybka rozraďovacia symetrická 1 ks

Montáž – Mechanická výhybka zjazdná 3 ks

Montáž - Výzbroj napájacieho bodu 1 ks

Montáž – Výzbroj úsekového deliča 1 ks

Montáž – Napájací kábel AYKCY 1x500+35 220 m

Trojitý náter existujúcich trakčných stožiarov 50 ks

* 1. Ilustračný náčrt modernizovanej trolejbusovej trate na uliciach Miletičova – Jelačičova – Žellova – Kupeckého

****

*Vysvetlenie: svetlomodrá čiara – existujúca trať, červená čiara – modernizovaná trať, fialová čiara – projektovaný rozsah rozvodov trakčných káblov*

* 1. **Stavebno – technické a prevádzkové požiadavky**
  2. Zhotoviteľ stavby:

2. * uskutoční stavbu podľa predloženej projektovej dokumentácie
   * predloží Harmonogram výstavby
   * zabezpečí overenie a vytýčenie podzemných a nadzemných vedení v súlade s PD   
     a preverí ich funkčnosť. Vytýčenie a funkčnosť zaznamená písomnou formou   
     a nechá potvrdiť správcom vedenia
   * predloží plán organizácie výstavby, ktorý musí byť prerokovaný s odborom dopravy za účelom vyšpecifikovania rozsahu výluky v doprave a ich predpokladanú časovú náročnosť. Stavebné práce na pozemných komunikáciách sa môžu vo výnimočných prípadoch vykonávať počas verejnej premávky, ktorá môže byť:
     + cestná,
     + pešia,
     + trolejbusová,
     + autobusová

* Na vykonávanie prác počas verejnej cestnej premávky je potrebné upraviť dopravné značenie a usmerniť premávku, aby užívatelia komunikácie boli oboznámení   
  so stupňom obmedzenia premávky. Dopravné značenie a usmernenie premávky stanoví POD, ktorá podlieha schváleniu príslušným cestným správnym orgánom.
  + Pri zhotovovaní diela úzko spolupracuje s odborom Pevných trakčných zariadení –„PTZ“ za účelom organizácie stavby z hľadiska bezpečnosti. Odbor Pevných trakčných zariadení ,,PTZ“ je zložkou Dopravného podniku Bratislava a.s.
  + uskutoční stavbu podľa predloženej projektovej dokumentácie s tým, že nátery trakčných stožiarov na rozdiel od projektovaného návrhu bude uskutočňovať podľa nových požiadaviek správcu – v štandarde, ktorý tvorí prílohu č. 8 týchto súťažných podkladov.

K preberaniu diela zhotoviteľ predloží:

* **Dokumentácie skutočného realizovania stavby** – dokumentáciou skutočného vyhotovenia sa rozumie kompletná súprava záznamov skutočného vyhotovenia realizácie Diela, resp. časti Diela, ktorá bude obsahovať presné polohy, rozmery   
  a podrobnosti prác tak, ako boli vykonané.
* Geodetické zameranie
* Zabezpečenie všetkých náležitostí potrebných k vydaniu oprávnenia k užívaniu hotového diela:
  + východiskovú revíznu správu určeného technického zariadenia elektrického UTZE pre každý SO samostatne;
  + úradná skúška určeného technického zariadenia elektrického
  + doklady o kvalite materiálov, výrobkov a  konštrukcií zabudovaných   
    do príslušného stavebného objektu;
  + doklady o spôsobe zhodnotenie resp. zneškodnenie odpadov z vykonaného Diela.
  + kópie stavebného denníka

1. Požiadavky na predmet pre 2. časť: Záhradnícka – Karadžičova
   1. Predmetom zákazky je uskutočnenie stavebných prác pre stavbu „Modernizácia TT Záhradnícka – Karadžičova“.
   2. Hlavným cieľom projektu je zefektívnenie prevádzky trolejbusov v dotknutých lokalitách v mestskej časti Ružinov. Dôjde k zrýchleniu prevádzky trolejbusov, zvýšeniu spoľahlivosti, bezpečnosti a operatívnosti prevádzky trolejbusov a k vytvoreniu podmienok na prevádzku veľkokapacitných trolejbusov.
   3. V rámci realizácie 2. časti zákazky je nevyhnutná modernizácia a výmena trolejového vedenia v dotknutej lokalite s cieľom zrýchliť prevádzku trolejbusov. V rámci Záhradníckej ulice je potrebné začať deličmi z obidvoch strán križovatky, od Krížnej ulice je potrebné sa napojiť v mieste ukončenia modernizácie kríženia električka – trolejbus, ktorá bola realizovaná v rámci modernizácie električkovej trate na Krížnej ulici v roku 2010 a v smere na Karadžičovu ulicu je potrebné rozsah napojiť na úpravy uskutočnené v rámci stavby Mlynské nivy zrealizovanej v roku 2020. Modernizáciou a doplnením opotrebovaných častí infraštruktúry sa znížia nároky na údržbu, zvýši sa bezpečnosť, plynulosť a kvalita trolejbusovej dopravy v riešenej lokalite.
   4. Ulice, cez ktoré bude trať viesť: Záhradnícka, Karadžičova, Páričkova. Predpokladaná dĺžka stavby je 1,3 km obojsmerne (2,6 km jednostopové vedenie).
   5. **Rozsah objektovej skladby:**

SO 601 Trolejové vedenie

SO 602 Ovládanie výhybiek

SO 603 Výmena traťových rozvádzačov TRP, TRM

SO 604 Ochranné opatrenia v zóne TV

SO 605 Úprava CSS v križovatke Záhradnícka – Karadičova

SO 606 Úprava CSS v križovatke Karadičova - Poľná

SO 607 Preložka verejného osvetlenia

* 1. **Základné údaje o stavbe**:

Demontáž - Jednostopé trolejové vedenie 2x Cu 100 mm2 2640 m

Demontáž – Elektrická výhybka rozraďovacia 4 ks

Demontáž – Rozvádzač ovládania výhybky + semafór 4+4 ks

Demontáž – Mechanická výhybka zjazdná 2 ks

Demontáž - Trakčný stožiar / Kombinovaný trakčný stožiar 5 ks

Montáž - Rozvádzač ovládania výhybky + semafór 4+4 ks

Montáž – Trakčný stožiar / Kombinovaný trakčný stožiar 1 ks

Montáž – Jednostopé trolejové vedenie 2x Cu 100 mm2 2640 m

Montáž – Elektrická výhybka rozraďovacia symetrická 4 ks

Montáž – Mechanická výhybka zjazdná 2 ks

Montáž - Výzbroj napájacieho bodu 2 ks

Montáž – Výzbroj úsekového deliča 3 ks

Montáž – Traťový trakčný rozvádzač plusový a mínusový 2+2 ks

Trojitý náter existujúcich trakčných stožiarov 94 ks

* 1. Ilustračný náčrt modernizovanej trolejbusovej trate na uliciach Záhradnícka – Karadžičova – Páričkova

****

*Vysvetlenie: svetlomodrá čiara – existujúca trať, červená čiara – modernizovaná trať*

* 1. **Stavebno – technické a prevádzkové požiadavky**
  2. Zhotoviteľ stavby:
  + uskutoční stavbu podľa predloženej projektovej dokumentácie
  + predloží Harmonogram výstavby
  + zabezpečí overenie a vytýčenie podzemných a nadzemných vedení v súlade s PD   
    a preverí ich funkčnosť. Vytýčenie a funkčnosť zaznamená písomnou formou   
    a nechá potvrdiť správcom vedenia
  + predloží plán organizácie výstavby, ktorý musí byť prerokovaný s odborom dopravy za účelom vyšpecifikovania rozsahu výluky v doprave a ich predpokladanú časovú náročnosť. Stavebné práce na pozemných komunikáciách sa môžu vo výnimočných prípadoch vykonávať počas verejnej premávky, ktorá môže byť:
    - cestná,
    - pešia,
    - trolejbusová,
    - autobusová
* Na vykonávanie prác počas verejnej cestnej premávky je potrebné upraviť dopravné značenie a usmerniť premávku, aby užívatelia komunikácie boli oboznámení   
  so stupňom obmedzenia premávky. Dopravné značenie a usmernenie premávky stanoví POD, ktorá podlieha schváleniu príslušným cestným správnym orgánom.
  + Pri zhotovovaní diela úzko spolupracuje s odborom Pevných trakčných zariadení –„PTZ“ za účelom organizácie stavby z hľadiska bezpečnosti.Odbor Pevných trakčných zariadení ,,PTZ“ je zložkou Dopravného podniku Bratislava a.s.
  + uskutoční stavbu podľa predloženej projektovej dokumentácie s tým, že nátery trakčných stožiarov na rozdiel od projektovaného návrhu bude uskutočňovať podľa nových požiadaviek správcu – v štandarde, ktorý tvorí prílohu č. 8 týchto súťažných podkladov.

K preberaniu diela zhotoviteľ predloží:

* **Dokumentácie skutočného realizovania stavby** – dokumentáciou skutočného vyhotovenia sa rozumie kompletná súprava záznamov skutočného vyhotovenia realizácie Diela, resp. časti Diela, ktorá bude obsahovať presné polohy, rozmery   
  a podrobnosti prác tak, ako boli vykonané.
* Geodetické zameranie
* Zabezpečenie všetkých náležitostí potrebných k vydaniu oprávnenia k užívaniu hotového diela:
  + východiskovú revíznu správu určeného technického zariadenia elektrického – UTZE pre každý SO samostatne;
  + úradná skúška určeného technického zariadenia elektrického
  + doklady o kvalite materiálov, výrobkov a  konštrukcií zabudovaných   
    do príslušného stavebného objektu;
  + doklady o spôsobe zhodnotenie resp. zneškodnenie odpadov z vykonaného Diela.
  + kópie stavebného denníka